**Velkommen som konfirmant i Byåsen kirke!**

Her kommer informasjon om undervisningsåret for konfirmanter i Byåsen kirke.

Vi gleder oss til å være sammen med konfirmantene dette året. Vi som jobber med konfirmanter synes det er gøy å være sammen med ungdommer, og vi har mål om å bli godt kjent med dem i løpet av året. Vi ber om at dere foresatte hjelper ungdommene til å prioritere å møte opp på de samlingene vi har. Det er bare dette ene året de er konfirmanter, og det er enklere å bygge fellesskap og planlegge gode samlinger når vi vet hvor mange som møter opp til hver undervisning.

**Undervisning/andre oppmøter**

Konfirmantene møter i Byåsen kirke til undervisning dersom det ikke er opplyst om annet i planen. De skal delta på 8 ordinære undervisninger i løpet av året, samt delta på leir, konfirmanttreff i Nidarosdomen og Fasteaksjonen. I tillegg til dette skal de delta på 8 gudstjenester i løpet av året. 3 av dem «får» de av oss: Presentasjonsgudstjenesten, avslutningsgudstjenesten og selve konfirmasjonen. 5 av dem velger de selv gjennom året. I tillegg til det som står på planen vil én av de faste undervisningstidspunktene i vårsemesteret gjennomføres som en Helt Ærlig-samling (les mer om det under Utdypende informasjon om arrangement), hvor vi oppfordrer dere foresatte til å delta sammen med konfirmantene. Dere vi også få invitasjon til en temakveld for konfirmanter og foreldre i løpet av året. Vi vet ikke enda når disse samlingene blir- vi venter på bekreftelser fra eksterne ressurser, men dere får informasjon om det så fort vi vet.

Når konfirmantene kommer til de vanlige undervisningene på tirsdager vil noen av oss som er i konfirmantteamet ta imot dem i gangen, og registrere oppmøte manuelt på en liste.

**Registrering av gudstjenester**

Vi jobber med et digitalt registreringssystem for deltagelse på gudstjeneste, men vi vet ikke når det blir klart. Dersom det ikke er i orden til oppstart, skal konfirmantene registrere seg på et skjema i gangen etter hver gudstjeneste de har deltatt på. Det vil komme mer info om dette over sommeren. Det vil være noen til stede etter hver gudstjeneste, som hjelper til med registreringen, dersom den må gjøres manuelt. Hvis konfirmanten er på gudstjeneste i en annen menighet kan hen få med en lapp med dato og underskrift fra noen som jobber i den kirken, og levere til oss på neste undervisning.

**Ved sykdom eller fravær**

Dersom din konfirmant er syk, eller må være borte fra en samling av andre årsaker, ber vi dere sende en epost til konfirmant.byaasen@kirken.no.

**Kontakt**

Vi sender ut epost til foresatte med informasjon om nært forestående hendelser i løpet av året, dere vil for eksempel få en egen epost om leir og fasteaksjonen, for å nevne noe.

De fleste epostmeldinger fra oss kommer fra:

konfirmant.byaasen@kirken.no

se754@kirken.no

 am678@kirken.no.

Faktura sendes fra regnskap.trondheim@kirken.no

Gjerne lagre disse adressene i epostsystemet deres, så de ikke kommer i søppelposten.

Dere kan også nå oss på mobil. 952 07 509 (Anna Nicoline)

Konfirmantene vil få en SMS med påminnelse dagen før hver undervisning.

Når dere sender oss epost til oss er det fint om dere skriver fullt navn på konfirmanten slik at vi vet hvem henvendelsen gjelder.

Ikke nøl med å ta kontakt dersom dere har spørsmål, eller andre ting som dere synes vi bør vite om.

**Økonomi**

Konfirmantavgift for alle er kr 750,-. Dette dekker bl.a. undervisningsmateriell og leie/rens av konfirmantkappe.

Pris på leirene er:

* Høstleir: 2950 kr. (inkl. konfirmantavgift)
* Vinterleir: 3290 kr. (inkl. konfirmantavgift og heiskort)

Vi ønsker ikke at økonomien skal hindre noen i å følge konfirmasjonsundervisning, så hvis det trengs støtte, ta kontakt

Faktura sendes ut i august.

**Plan for konfirmantundervisning 2025/2026**

**Tirsdagsgruppene**

**16:30-18:00 eller 18:30-20:00**

Når det ikke står noe spesielt om tidspunkt møter konfirmanten opp til vanlig tid, kl. 16:30 eller kl. 18:30, alt etter hvilken gruppe konfirmanten tilhører.

**Høstsemesteret**

**Oppmøtetider:**

**26.august**-oppstartsundervisning i Byåsen kirke

**31.august** kl. 10:40- Presentasjonsgudstjeneste i Byåsen kirke. *Mer info om presentasjonsgudstjenesten står nedenfor her.* **Foreldremøte etter gudstjenesten.**

**30.september-** Undervisning i Byåsen kirke

**Høstleir 17.-19.oktober-** *Mer info om høstleir står nedenfor her, og det vil også komme mer info etter hver.*

**28.oktober-** Undervisning i Byåsen kirke

**11.november-** Undervisning i Byåsen kirke

**Vårsemesteret**

**Oppmøtetider:**

**13.januar-** Undervisning i Byåsen kirke

**20.-23. januar - Deltagelse på Konfirmanttreffet i Nidarosdomen.** Vi skal kun delta én ettermiddag en av disse dagene, men hvilken dag er ikke bestemt enda. Mer info kommer.

**10.februar-** Undervisning i Byåsen kirke

**10.mars-** Undervisning i Byåsen kirke

**24.mars-** Fasteaksjonen- oppmøte kl. 17:00 i Byåsen kirke

**15.april (onsdag!) -** Undervisning i Havstein kirke

**Lørdag 18.april-** Planlegging av avslutningssamling. Det er kun snakk om noen timer på formiddagen, tidspunkt kommer.

**Søndag 19.april**-Avslutningssamling/gudstjeneste. Tidspunkt kommer.

**Nedenfor finner dere utdypende informasjon om noen av arrangementene som konfirmantene skal delta på:**

**Presentasjonsgudstjeneste 31.august**

Konfirmantene møter kl. 10:40. Gudstjenesten starter kl. 11:00. Konfirmantene setter seg på de første stolradene på venstre side av kirkerommet (ved orgelet). Der tar vi et navneopprop, og sier litt om hva som skal skje på presentasjonen. Presentasjonsgudstjenesten sparker i gang konfirmantåret, og viser fram årets konfirmanter for menigheten. Begge gruppene som har undervisning på tirsdager, møter samtidig denne dagen. Vi ønsker at foresatte er til stede på denne gudstjenesten.

Etter gudstjenesten blir det et kort foreldremøte der vi snakker om konfirmantåret.

**Høstleir 17.-19.oktober**

Vi reiser med buss til IMI Stølen på Oppdal på morgenen 17.oktober. Konfirmantene må søke seg fri fra skolen denne dagen. Vi kommer tilbake til Byåsen rundt kl. 16:00 søndag 19.oktober. Mer info om leir kommer på foreldremøtet. Dere vil også få en egen epost løpet av september om leir.

**Konfirmanttreffet:**

Konfirmanttreffet avholdes i Nidarosdomen i uke 4. Konfirmantene fra Byåsen skal kun delta én ettermiddag denne uka, men hvilken dag er ikke bestemt enda. Konfirmanttreffet samler konfirmanter fra hele Trøndelag. Mer info om konfirmanttreffet kommer.

**Fasteaksjonen:**

Tirsdag 24.mars skal konfirmantene samle inn penger til Kirkens Nødhjelps Fasteaksjon. NB! Alle konfirmantene må ha med seg en foresatt over 18 år denne dagen. Vi starter med et informasjonsmøte, så får dere utdelt bøsser og roder, og så går dere ut og ringer på dører og spør om folk vil støtte fasteaksjonen. Når dere kommer tilbake, spiser vi boller og drikker kakao. Dette er en fin ting å gjøre sammen! Pengene som blir samlet inn går til at flere mennesker i verden får tilgang til rent vann.

**Helt ærlig- samling:**

Helt ærlig er et samtalekonsept utviklet av KFUK/KFUM, som gjennomføres som en paneldebatt. I panelet sitter det en prest, en spesialist på temaet som diskuteres, og en ungdom med interesse for temaet. Vi tar opp dagsaktuelle temaer, og vi oppfordrer foresatte til å bli med på denne samlingen.

**Avslutningssamling:**

Konfirmanter og foresatte inviteres til en avsluttende samling/gudstjeneste søndag 19.april. Innholdet i denne samlingen produseres i løpet av konfirmantåret, og dere vil få mer info i løpet av våren.

**Øving til konfirmasjonsdagen:**

De av dere som konfirmeres 2. mai skal øve til konfirmasjonsdagen tirsdag 28.april, dere som konfirmeres 9. eller 10.mai øver tirsdag 5.mai, og de som konfirmeres 14.mai (Kristi Himmelfartsdag) øver tirsdag 12.mai.

Øvelsen varer en halvtime, og konfirmantene møter opp og øver sammen med de de skal konfirmeres med. Dere vil få nærmere beskjed om klokkeslett for øving når vi har satt opp tidsplanen for øving, men hold av den tirsdagen som er relevant for øving for din konfirmant. Øvelsen blir en gang i tidsrommet 16:00-19:00.

**Selve konfirmasjonsdagen:**

Det kommer mer info om konfirmasjonsdagen i løpet av april, og i god tid før den store dagen.

*Vi gleder oss til å treffe dere til høsten!*

*Med vennlig hilsen,*

Hege Merakerås (prest)

Maren Græsli Evensen (prest)

Sigrid Egtvedt (undervisningsleder, p.t. i permisjon)

Anna Nicoline S. Mentzoni (menighetspedagog og fungerende undervisningsleder)